*Tamás, akit Ikernek neveztek, azt mondta tanítványtársainak: „Menjünk el mi is, hogy meghaljunk vele.” (Jn11,16)*

Tamás fenti mondata nem az optimizmus megnyilvánulása. Nem látta reményteljesnek a visszautat. Pillanatnyi helyzetéről nincs több információnk, de azért az a kérdés felmerülhet: lehet ilyen valaki Jézus mellett? Nem volt része sok csodában, vagy döbbenetes megszabadulásokban Jézus mellett? A válasz természetesen: de igen! Látott sok csodát. Látott sok ellenségeskedést is, de Jézus és tanítványai együtt vannak bántás nélkül. Mégis e letörtség.

Jézus mellett is hat rád a környezet és a te felelősséged, mennyit engedsz ebből a bensődbe. Jézus jelenléte biztos erőforrás ahhoz, hogy a kihívásokat átvészeld kisebb sérülésekkel. De ha Nélküle akarod megoldani a dolgokat, saját tudásod, erőd segítségével, akkor könnyen kerülhetsz lesújtott állapotba. Talán ez történt Tamással is, bár biztosan nem tudható.

Jézus megoldás a nehéz helyzetben, ha terheket kell cipelned, sőt akkor is, ha kilátástalan a jövőd! Hívd be minden helyzetbe! *Vadon Gyula*